**Arbeidsark**

|  |  |
| --- | --- |
| **FASE 1 – å velje ut dikt og tolke det** | **Arbeidsspørsmål** |
| **Personleg oppleving av diktet**  Les diktet fyrst høgt på gruppa, deretter stille kvar for dykk.  Skriv ned stikkord individuelt, før de samtalar om spørsmålet. | Kva slags assosiasjonar og kjensler får du når du les diktet? |
| **Det konkrete nivået i diktet**  **Faglege omgrep: motiv og tema**  Dikt har gjerne to nivå, eit konkret og eit abstrakt, men dikt kan ofte bruke fleire motiv og vise til fleire tema.  Når du teiknar motivet, kan du få ei forståing for det konkrete nivået i diktet. | Teikn diktet og forklar teikninga di for resten av gruppa. |
| **Å nærlese og studere diktet** | Les diktet minst tre gongar kvar for dykk, før de jobbar individuelt. Undervegs i lesinga skal du:   * skrive ned spørsmål til diktet, ting som du lurar på * slå opp ord eller omgrep du ikkje skjønar * streke under ord eller setningar du tykkjer er interessante, og som du trur er viktige for forståinga av diktet * streke under språklege bilete og skrive stikkord for korleis ein kan tolke dei * skrive stikkord for kva slags assosiasjonar du får når du les dei ulike orda/strofelinjene * streke under ord som vert gjentekne * streke under kontrastar * streke under rim   Legg deretter fram kva du har gjort, for resten av gruppa. |
| **Frå det konkrete til det abstrakte – temadiskusjon**  Kva er temaet/temaa i diktet? | Skriv ned synspunkta dine før du deler dei med gruppa.  **Spørsmål:**  Korleis skil det konkrete nivået i diktet (motivet) seg frå det abstrakte nivået (temaet)?  Kva er tematikken i diktet? Grunngje tolkingane dykkar ved å peike på bevis i teksten.  Kva slags idéar, haldningar, stemningar eller tankar kjem fram i diktet? |
| **FASE 2 – Å produsere ei digital opplesing/tolking av diktet, som skal brukast i litteraturløypa** | |
| De skal no produsere ei digital opplesing/tolking av diktet som dei andre elevane i klassa/andre klasser skal få høyre/sjå.  De kan bruke mobiltelefonen dykkar til å filme og redigere med. | Diskuter korleis de vil presentere diktet. Her er nokre forslag:   * Framfør ei tolkande opplesing, der de gjennom bilete og kroppsspråk presenterer diktet. * Lag ein film som tek utgangspunkt i motivet eller tematikken i diktet. Legg til tekst og/eller ei lydfil av diktopplesinga.   Viktige spørsmål som de må samtale om i forkant av innspelinga?   * Kvifor spelar lyd, levande bilete og tekst ei så viktig rolle når dei andre elevane skal møte dikta? * Korleis formidle og presentere diktet på ein best mogleg måte?   Lag ein plan for innspelinga av filmen, og be om innspel frå lærar. |